google/wiki40b huggingface dataset:
Jablunkovské medzihorie

Geografia

Jablunkovské medzihorie sa nachádza v okolí trojmedzia Slovenska, Česka a Poľska.
Pohorie hraničí na severe so Sliezskymi Beskydami, od ktorých ho oddeľuje dolina rieky Olše. Na východe hraničí so Żywieckymi Beskydami, na juhu s Kysuckými Beskydami. Na juhozápade prechádza pohorie do Turzovskej vrchoviny a na západe do Moravsko-sliezskych Beskýd. Na severozápade hraničí s Jablunkovskou brázdou.
Prevažne zalesnené pohorie leží väčšinou na území Slovenska. Najvyšší vrch je Kykula s nadmorskou výškou 844,9 m n. m. na hranici s Poľskom. Rozloha českej časti pohoria je 26 km², čo z neho robí najmenšie pohorie v Česku. Najvyšší vrch je Gírová s 839,9 m n. m. 
V Poľsku pohorie tradične netvorilo samostatnú geomorfologickú jednotku, ale bolo naň nazerané ako na bližšie neurčenú časť Sliezskych Beskýd. Podľa aktualizovaného členenia Poľska z roku 2018 však pohorie tvorí novú jednotku pod názvom Międzygórze Jabłonkowsko-Koniakowskie, s najvyšším vrcholom Ochodzita (895 m n. m.).
Pohorie odvodňujú na severe a západe rieky Lomná a Olše, ako aj Soła na severovýchode. Na juhu tečie rieka Čierňanka spolu s prítokmi.
Radenac

Poloha

Obec má rozlohu 21,65 km². Najvyšší bod je položený 131 m n. m. a najnižší bod 72 m n. m.

Obyvateľstvo

Počet obyvateľov obce je 976 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
G.D.F.R.

Kompozícia

V skladbe sú použité inštrumentálne prvky z Lokasovho remixu skladby „Low Rider“ od skupiny War, predovšetkým v refréne. Aj napriek tomu, že si mnohí mysleli, že táto časť bola hraná na hoboji, hraná bola v skutočnosti na saxofóne.
Ján Daniel Slabeycius

Životopis

V roku 1888 – 1892 študoval na stredných školách v Kežmarku a v Rimavskej Sobote, od roku 1893 na gymnáziu v Banskej Bystrici. Úradník Vzájomnej pokladnice mestského úradu (1895 – 1920), od roku 1920 správca filiálky Národnej banky v Brezne. Predstaviteľ slovenského národného hnutia v Brezne, v októbri 1918 predseda miestnej SNR, po roku 1918 prívrženec agrárnej strany. Organizátor ľudového peňažníctva na Horehroní, 1920 spoluorganizátor premeny Pomocnice na účastinársky spolok, ktorý fuzionovala s Národnou bankou. Člen Matice slovenskej (MS) a Muzeálnej slovenskej spoločnosti (MSS). Udržiaval spojenie s národovcami v Brezne a okolí. Pre svoje prejavy národného cítenia bol často prenasledovaný. Bol zakladajúcim členom MO Matice slovenskej v Brezne (1919).
Fauillet

Poloha

Obec má rozlohu 14,23 km². Najvyšší bod je položený 88 m n. m. a najnižší bod 23 m n. m.

Obyvateľstvo

Počet obyvateľov obce je 864 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pištoľová hviezda

Pištoľová hviezda (Revolverová hviezda), bola považovaná za najjasnejšiu hviezdu v Galaxii, pričom je približne 1,7 miliónovkrát jasnejšia ako Slnko a približne 100-krát hmotnejšia. Hviezda uvoľní za 20 sekúnd toľko energie, ako Slnko za celý rok. Je vzdialená približne 30 000 svetelných rokov od Slnka.
Táto veľmi masívna a žiarivá hviezda je typickým príkladom toho, ako vzdialenosť hviezd a hustota medzihviezdneho prostredia veľmi skresľuje ich jasnosť. Jej svietivosť je asi tretinová v porovnaní s Eta Carinae, ale aj tak patrí medzi najžiarivejšie hviezdy v Galaxii. Je taká jasná, že keby nebolo prachových mračien v rovine Galaxie, videli by sme ju voľným okom ako hviezdu 4. magnitúdy. Pritom je od nás taká vzdialená, že bežné hviezdy by sme voľným okom v takej vzdialenosti už nerozoznávali. Nachádza sa len o niečo menej ako 100 svetelných rokov od jadra Galaxie.
Jej povrchová teplota je odhadovaná na 14 až 21 tisíc °C. Hviezdy s takou veľkou hmotnosťou však už nie sú stabilné, lebo v ich vnútre je obrovský tlak žiarenia. Hubblov vesmírny ďalekohľad ju pozoroval v infračervenom žiarení. Hviezda je obklopená emisnou hmlovinou v tvare pištole, podľa ktorej dostala hmlovina aj hviezda názov. Hmlovina vznikla pred asi 5 000 rokmi pri explózii hviezdy. Bola to najväčšia známa hviezdna explózia. Hmota, ktorá bola pri explózii vyvrhnutá dosahuje niekoľko slnečných hmotností. Hmlovina sa doteraz rozpína a v súčasnosti má priemer asi 4 ly. 
Pištoľová hviezda aj jej hmlovina sú súčasťou veľmi mladej hviezdokopy nazývanej Pätica (Quintuplet). Hviezdokopa nemá viac ako 4 milióny rokov. Infračervená snímka z Hubblovho vesmírneho ďalekohľadu zaznamenala v hviezdokope asi 10 000 hviezd, pričom najmasívnejšie z nich sa blížia k svojmu zániku. Pôsobením gravitácie galaktického jadra sa táto hviezdokopa rýchlo rozpadá.
Saint-Nazaire-sur-Charente

Poloha

Obec má rozlohu 20,31 km². Najvyšší bod je položený 21 m n. m. a najnižší bod 0 m n. m.

Obyvateľstvo

Počet obyvateľov obce je 1 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Archanjel

Archanjel (gr.) je anjel vyššieho stupňa v kresťanstve, judaizme, islame a zoroastrizme. Kresťanské učenie uznáva troch archanielov a to Gabriela, Michaela a Rafaela. V knihe Enoch sa spomínajú okrem Gabriela, Michaela a Rafaela aj Uriel, Raguel, Sarakiel/Sariel a Fanuel.

Kresťanstvo

V obyčajnom zozname anjelských zborov predstavujú archanjeli (až) 7. miesto. Podľa Biblie (Tob. 12, 15. v.) je archanjelov celkovo sedem a sú ochrancami rôznych národov. Menovite sa však v Biblii objavujú len traja Gabriel, Rafael a Michal. Štvrtý - Uriel - sa spomína v knihe uznávanej len časťou dnešných kresťanov.

Zoroastrizmus

V Aveste, súbore posvätných textov zoroastrizmu, sa spomína 7 archanjelov a tvoria protiváhu siedmim démonom.

Judaizmus

V judaizme je podľa rôznych zdrojov 7 archanjelov alebo len 4.
Výkrik

Opis

Na obraze ako prvá upúta postava, ktorá svojím umiestnením vyvoláva dojem, že je obraz komponovaný stredovo, to však nie je pravda, aj keď si s myšlienkou takej kompozície autor zahrával, ako napovedá druhá strana obrazu s prvým pokusom. Posunutím trochu dole sa lebka postavy dostala na priesečník dvoch podstatných kompozičných prvkov, na pohybovej krivke, ktorá prechádza celou prírodou z krvavého neba cez vlny až k figúre, a na ostré diagonále zábradlie. Na ceste za postavou sa nachádzajú dve postavy. Rozpoloženie týchto troch postáv zvádza nezasvätených pozorovateľov chápať obraz ako výjav utekajúcej vystrašenej ženy pred dvoma prenasledovateľmi.
Dosť možno najproblémovejšou časťou obrazu je krvavé nebo, pretože u neho musel Munch riešiť či majú byť mraky "ako krv" alebo "krv". Na oblohe sa tiež nachádza akési oko uragánu (ktoré je ešte evidentnejšie na litografickej verzii obrazu), ktoré Munch chápal ako symbol "otvorenej rany" (ktorú v sebe niesol už od nicejských čias hlbokej depresie). Ale svojou témou možno chápať oko ako mutáciu tradičného symbolu okna, ktoré tvorilo tak dôležitú úlohu vo Večer na Ulici Karla Johana a v Búrke. Táto mutácia je dôležitá z hľadiska ikonografie moderného umenia.
Munch považoval obraz za svoje výrazové maximum, pretože maliar v tejto dobe vyjadroval napätie oveľa lyrickejšie - tak aj jeho ďalší obraz Hviezdna noc. S tým možno súvisí aj text "mohlo byť namaľované len šialencom" v hornej časti Výkriku, u ktorého nie je isté, kto ho napísal.

Vplyv na kultúru

Výkrik so svojím dopadom na popkultúru sa rovná Mone Líze maliara Leonarda da Vinciho, Whistlerovej matke Jamesa McNeil Whistlera, Slnečniciam Vincenta van Gogha, alebo Americkej gotike Granta Wooda.
Už Munchov priateľ Stanisław Przybyszewski napísal roku 1917 pod vplyvom obrazu román. V druhej polovici 20. storočia dosiahol Výkrik pre popkultúru až kultového významu. Bol použitý na prebaloch niekoľkých verzií knihy Prvotný výkrik Arthura Janova. V rokoch 1983-1984 vytvoril popartový umelec Andy Warhol sériu sieťotlačových verzií Munchových obrazov vrátane Výkriku, chcel totiž masovou produkciou sňať posvätnú auru z diela. Masovú produkciu započal už sám Munch vytvorením jednoducho kopírovateľnej litografickej verzie. Výkrik tiež ironizoval postmodernista Erró vo svojich akrylových maľbách Druhý výkrik (1967) a Ding Dong (1979).
Ako jeden z mála exemplárov moderného umenia sa Výkrik teší neutíchajúcej širokej známostí, preto sa tiež objavil v reklamách, v animovaných seriáloch ako trebárs Simpsonovci a tiež vo filme a televízii. Psychotický zabijak v kultovom hororovom filme Wesa Cravena Vreskot nosí halloweensku masku, ktorej podobnosť s obrazom rozoberal napr. Tony Magistrale. Reprodukcia diela sa tiež objavuje na rade spotrebných predmetov. Vo svojej dobe bol takmer pravidelne základom paródií jednotlivých tém na českom serveri Vesjolyje Kartinki.
Wundtova psychológia

Wundtova psychológia pripomína postup chemika, ktorý rozborom zisťuje jednotlivé prvky zmesi a skúma, ako sa tieto prvky do zmesi dostávajú z okolia a v akých kombináciách, teda - ako sa skúsenosť včleňuje do existujúcich vedomostných štruktúr. Skúmajú sa vzťahy medzi rastom podnetu a psychologickým javom, koľko sviečok treba pridať alebo ubrať, aby si pokusná osoba všimla zmenu intenzity svetla alebo pri iných pokusoch zmenu závažia na koži atď.
Vo Wundtovom laboratóriu, ktoré založil 1879 a ktoré slúžilo aj pre vyučovanie, sa vyškolil celý rad psychológov, ktorí ďalej pokračovali v psychologických experimentoch.
Kaštieľ v Zlatých Moravciach

Kaštieľ Migazziovcov je jednoposchodová barokovo-klasicistická budova v Zlatých Moravciach.
Má dve krídla orientované do parku - dnes je z neho zachovaná len menšia časť. V roku 1789 kaštieľ prestaval viedenský kardinál Krištof Bartolomej Anton Migazzi. Jeho erb je na prednom tympanóne kaštieľa. Západné krídlo so zamurovanými arkádami pochádza pravdepodobne z obdobia druhej polovice 17. storočia. Na nádvorí kaštieľa je pomník Janka Kráľa z bieleho bulharského mramoru od akad. sochára Jána Kulicha. V budove kaštieľa sídli v súčasnosti Mestské kultúrne stredisko, ktorého súčasťou je aj mestská knižnica (momentálne presťahovaná do Základnej školy Robotnícka kvôli statike budovy) a  na prízemí pravého krídla pobočka Ponitrianskeho múzea v Nitre, Mestské múzeum.
Hanches

Poloha

Obec má rozlohu 16,04 km². Najvyšší bod je položený 165 m n. m. a najnižší bod 107 m n. m.

Obyvateľstvo

Počet obyvateľov obce je 2 628 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Céran

Poloha

Obec má rozlohu 10,74 km². Najvyšší bod je položený 181 m n. m. a najnižší bod 89 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ehingen (okres Alb-Donau)

Geografia a poloha

Mesto Ehingen leží na juhovýchode Bádenska-Wurttemberska, asi 23 km na juhozápad od mesta Ulm alebo 67 km na juhovýchod od mesta Stuttgart. Je to najväčšie mesto krajinského okresu Alb-Donau. Od 1. januára 1974 je Ehingen veľké krajské mesto (Große Kreisstadt) (doposiaľ jediné v okrese Alb-Donau).
Mesto Ehingen susedí (zo severu v smere hodinových ručičiek): s mestom Schelklingen, s obcami Allmendingen, Altheim, Öpfingen a Griesingen, mestom Laupheim a obcou Schemmerhofen (obidva okres Biberach), ďalej s obcami Unterstadion, Rottenacker, mestom Munderkingen, obcami Untermarchtal a Lauterach ako aj s mestom Hayingen a obcou Münsingen (obidva okres Reutlingen).

Stručné dejiny

Prvá zmienka o meste v písanom dokumente je z roku 961. V rokoch 1346 až 1805 Ehingen patril k Rakúsku. V roku 1805 mesto patrilo do nového kráľovstva Württemberg. V rokoch 1688 a 1749 boli veľké časti mesta zničené ohňom.
V roku 1974 Ehingen so 17 obklopujúcimi obcami pod jeho mestskou kontrolou dostal titul „Grosse Kreisstadt“, prakticky najvyšší možný titul pre mesto jeho veľkosti.

Hospodárstvo

Ehingen je v kraji známy ako sídlo obchodného reťazca s drogériou firmy Schlecker, ktorá má svoje filiálky v celom Nemecku ako aj v Európe. Ďalšie firmy v meste sú Liebherr (žeriavy), Sappi (papiereň), HTE Tries (hydraulické prvky), Berg-Brauerei – pivovar v mestskej štvrti Berg, a firma Ziegelwerke Rimmele (tehly).
CNN

Cable News Network (CNN) je káblová televízna spoločnosť z USA založená v roku 1980 Tedom Turnerom a Reesom Schonfeldom. Je súčasťou spoločnosti Turner Broadcasting System, ktorá je divíziou Time Warner. Stanica oslávila 25-ročné výročie vysielania 1. júna 2005. V dobe svojho založenia v roku 1980 bola CNN prvým televíznym kanálom, ktorý vysielal spravodajstvo 24 hodín a bola prvou v USA, ktorá sa špecializovala iba na spravodajstvo.
Gramofónová platňa

Gramofónová platňa (iné názvy: platňa, gramoplatňa; ak je zo šelaku: šelaková (gramofónová) platňa/slangovo šelak; ak je z vinylu: vinylová (gramofónová) platňa/ slangovo vinyl) je kruhová platňa, na ktorej je formou stranových výchyliek do špirálovej drážky prebiehajúcich od okraja platne smerom k jej stredu nahraná zvuková informácia. Prehrávať sa dá pomocou gramofónu.

Dejiny

Vynašiel ju Emile Berliner koncom 19. storočia podľa vzoru zvukového valčeka vymysleného T. A. Edisonom (pozri fonograf). Ešte na prelome 19. a 20. storočia existovali na trhu paralelne zvukové valčeky a gramofónové platne, ale po vypršaní patentu na platne roku 1918 sa rýchlo presadili platne. 
Pôvodne sa vyrábali zo šelaku, neskôr (spravidla od 50. rokov, v Česko-Slovensku od roku 1953) z vinylu. Platne zo šelaku mali hrubšie drážky, potrebovali hrubšiu ihlu a špecifickú rýchlosť 78 ot/m; jedna strana štandardnej 25 cm platne mohla obsahovať maximálne 3 minúty zvuku, väčší typ 30 cm platne aj 5 minút. Na prehrávanie šelakových platní existujú dva druhy gramofónov. Staršie, sú mechanické, s plechovou rúrou a natáčaním kľukou. Novšie sú elektrické, a zvuk je z nich snímateľný v podobe elektrického signálu nielen do elektrónkových rádií, ale aj do akéhokoľvek druhu elektroniky, po pripojení novšieho typu konektoru.
Najznámejšie značky gramofónových platní z medzivojnového Česko-Slovenska boli Ultraphon, Supraphon, His master's voice (etiketa so psíkom), Esta, Odeon, Polydor, Rekord, Artona, Selekton a veľa ďalších. Medzi týmito značkami existovali ustálené rozdiely v cene a kvalite nahrávok. Napríklad značky Artona a Selekton boli špeciálne zriadené firmou Ultraphon na vydávanie menej kvalitných nahrávok a táto prax bola obvyklá aj u iných firiem. Počas socializmu v Česko-Slovensku existovala iba značka Supraphon, od roku 1967 Panton a od roku 1971 na Slovensku aj Opus.
V roku 1972 sa začali predávať prvé kvadrofónne (4 samostatné kanály - LF, LB, RB, RF) LP platne s označením CD-4 (Compatible Discrete 4) s priemerom 12" (30,48 cm), vyvinuli ich spoločnosti JVC a RCA v roku 1971.
Od druhej polovice 80. rokov do začiatku 90. rokov 20. storočia rozšírenie platní prudko kleslo v prospech kompaktných diskov.

Súčasnosť

V súčasnosti sa vydávajú platne iba ako doplnok popri iných spôsoboch distribúcie hudby (predovšetkým internetový streaming a CD); slúžia na zberateľské účely a na činnosť diskotékarov.
Sylabický veršový systém

História

V slovenskej poézii ide o najstarší veršový systém, ktorý sa používal už v 16. a 17. storočí. Najviac sa využíval v období romantizmu, keďže autori čerpali podnety z ľudovej slovesnosti, v ktorej bol jediným veršovým systémom. Najčastejšie sa používal v básňach a v duchovných a svetských piesňach. Často sa nazýva aj štúrovský veršový systém, pretože bol často využívaný štúrovcami. Štúrovcov ovplyvňovala ľudová hudba, v ktorej sa uplatňoval podobný veršový systém. Tvoril aj rytmický základ ľudových piesní (ústna ľudová slovesnosť).
Courcouronnes

Poloha

Obec má rozlohu 4,37 km². Najvyšší bod je položený 96 m n. m. a najnižší bod 77 m n. m.

Obyvateľstvo

Počet obyvateľov obce je 14 029 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Haussy

Poloha

Obec má rozlohu 16,22 km². Najvyšší bod je položený 109 m n. m. a najnižší bod 50 m n. m.

Obyvateľstvo

Počet obyvateľov obce je 1 540 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaroslav Vladimirovič Rybakov

Valencia 2008

Na Halových majstrovstvách sveta 2008 skončil na druhom mieste výkonom 234 cm. Na prvého Stefana Holma mu chýbali 2 cm.
Ferrières-lès-Scey

Poloha

Obec má rozlohu 6,2 km². Najvyšší bod je položený 322 m n. m. a najnižší bod 205 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eglingen

Poloha

Obec má rozlohu 3,72 km². Najvyšší bod je položený 317 m n. m. a najnižší bod 273 m n. m.

Obyvateľstvo

Počet obyvateľov obce je 360 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Púchovská vrchovina

Polohopis

Územie sa nachádza v južnej polovici pohoria Javorníky a zaberá južnú časť podcelku Nízke Javorníky. Má podlhovastý tvar severovýchodno-juhozápadnej orientácie a na južnom okraji ležia mestá Púchov a Považská Bystrica. Púchovská vrchovina susedí na severe s geomorfologickými časťami Nízkych Javorníkov, Javornícka brázda a Rovnianska vrchovina. Juhovýchodne a južne sa rozkladá Považské podolie s podcelkom Bytčianska kotlina, Podmanínska pahorkatina a Ilavská kotlina a na západe susedia Biele Karpaty s časťou Vršatské predhorie. 
Centrálnou časťou Púchovskej vrchoviny preteká rieka Váh, na ktorej je medzi Púchovom a Považskou Bystricou vybudovaná Vodná nádrž Nosice. Vodné toky z tejto časti Javorníkov patria do povodia Váhu a medzi najvýznamnejšie patrí Marikovský potok, Papradnianka a Štiavnik. Sídla na území vrchoviny sú všetky prístupné cestami III. triedy, odbočujúcich z cesty II/507 (Púchov – Bytča). Juhozápadným okrajom vedie cesta I/49 z Púchova na Moravu, v ktorej blízkosti vedie i dôležitá železničná trať.

Chránené územia

Táto časť pohoria leží mimo Chránenej krajinnej oblasti Kysuce, zaberajúcej severnejšie oblasti. Z osobitne chránených území leží v centrálnej časti východne od obce Udiča prírodná rezervácia Klapy.
Équirre

Poloha

Obec má rozlohu 4,19 km². Najvyšší bod je položený 155 m n. m. a najnižší bod 79 m n. m.

Obyvateľstvo

Počet obyvateľov obce je 56 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Možný svet

Možný svet je jedna z predstaviteľných realizácií svetov odlišných od aktuálneho (skutočného) sveta. Je to logicky prijateľná alternatíva reálneho svet, svet realizovateľný za určitých podmienok alebo svet, ktorý môže byť za určitých predpokladov myslený ako skutočný. Jednu realizáciu zo súboru možných svetov označujú ako stav vecí.
Možný svet sa odlišuje od reálneho sveta aspoň v jednom atribúte pripisovanom individuám.
Bouc-Bel-Air

Poloha

Obec má rozlohu 21,75 km². Najvyšší bod je položený 330 m n. m. a najnižší bod 153 m n. m.

Obyvateľstvo

Počet obyvateľov obce je 13461 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
StartZentrum Zürich

Zakladajúci členovia parku

Centrum ponúka priestory, komplexnú infraštruktúru, poradenstvo, koučovanie, kurzy, asistenčnú službu, akcie a bezplatnú úvodnú konzultáciu.
Rochefort-en-Terre

Poloha

Obec má rozlohu 1,22 km². Najvyšší bod je položený 80 m n. m. a najnižší bod 22 m n. m.

Obyvateľstvo

Počet obyvateľov obce je 662 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peyrusse-le-Roc

Poloha

Obec má rozlohu 13,81 km². Najvyšší bod je položený 496 m n. m. a najnižší bod 233 m n. m.

Obyvateľstvo

Počet obyvateľov obce je 218 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Braye-sur-Maulne

Poloha

Obec má rozlohu 11,84 km². Najvyšší bod je položený 121 m n. m. a najnižší bod 50 m n. m.

Obyvateľstvo

Počet obyvateľov obce je 214 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
In the Flesh (Roger Waters Tour)

Setlist

Autorom všetkých skladieb je Roger Waters, výnimky sú upresnené.

2. etapa - 2000

Po úspechu prvej etapy turné Roger pridal niekoľko ďalších koncertov na miestach, ktoré dovtedy nenavštívil. Set list sa trochu pozmenil, vypustili sa skladby „The Powers That Be“ a „What God Wants“, ktoré nahradili „Set the Controls for the Heart of the Sun“, „Bravery of Being Out of Range“ a nová skladba „Each Small Candle“.

3. etapa - 2002

Po úspechu amerických častí turné Roger pridal aj tretiu časť, ktorá už bola celosvetová. Setlist pre túto časť bol podobný, ako v predchádzajúcich častiach, pridala sa nová skladba „Flickering Flame“. Takisto sa zmenila aj kapela, Doyla Bramhalla II. nahradil Chester Kamen, miesto Sussanah Melvoin nahradila Linda Lewis (neskôr Carol Kenyon) a Jona Carina nahradil syn Rogera, Harry Waters. Najvýznamnejším momentom počas celého turné boli koncerty v Londýne, vo Wembley aréne, kedy v skladbe „Set the Controls for the Heart of the Sun“ hral na bicie Nick Mason.
Paraballón z Élidy

Paraballón (starogr. Παραβάλλων – Paraballón) bol olympijský víťaz v behu na dve stadiá v roku 280 pred Kr.
Paraballón z Élidy bol na 125. olympijských hrách v roku 280 pred Kr. korunovaný olivovým vencom za víťazstvo v behu na dve stadiá. Na olympijských hrách beh na vzdialenosť dvoch stádii (diaulos) zaradili do programu v roku 724 pred Kr. a prvým víťazom tejto disciplíny bol Hypénos z Pisy.
Staroveký cestovateľ a spisovateľ Pausanias, ktorý v druhom storočí navštívil Olympiu, uvádza, že nielen Paraballón, ale aj jeho syn Lastratidas dosiahol olympijské víťazstvo. Lastratidovo víťazstvo hlásal nápis na podstavci jeho sochy a Paraballontovo víťazstvo nápis vyrytý v kameni, o ktorom Pausanias zaznamenal: „Paraballontovi sa podarilo zvíťaziť v diaulu a budúcim víťazom zanechal popud k ctižiadosti byť zapísaný medzi víťazmi v olympijskom gymnasiu."
Kassiopeia

Kassiopeia (iné názvy: Kasiopeia, Kasiopeja, Kassiopeja, Kassiopé, Kassiopa, Kassiepeia, Kassópé, Kassópa; starogr. Κασσιόπεια - Kassiopeia alebo Κασσιόπη – Kassiopé alebo Κασσιέπεια – Kassiepeia alebo zriedkavo Κασσώπη - Kassópé; lat. Cassiopeia, Cassiepeia, Cassiope) je v gréckej mytológii manželka etiópskeho kráľa Kéfea a matka Andromedy.
Kráľovná Kasiopeja bola pyšná, márnomyseľná a navyše vystatovačná. Keď raz verejne vyhlásila, že jej kráse a kráse jej dcéry Andromedy sa nemôžu morské nymfy ani len priblížiť, nieto ešte s nimi súperiť, nymfy sa urazili a išli sa sťažovať vládcovi morí bohu Poseidónovi. Ten pýchu potrestal tým, že do Kéfeovho kráľovstva zoslal potopu a navyše aj morskú obludu, ktorá krajinu sužovala a ničila. Kráľ vyhľadal preto pomoc veštiarne a jej odpoveď znela jednoznačne: ak má byť zachránené kráľovstvo, musí byť oblude obetovaná kráľovská dcéra Andromeda. A tak sa aj stalo. Kráľ donútený ľudom musel dať nahú Andromedu prikovať ku skale na pobreží a tam ju ponechať ako obeť oblude. Nenašiel sa nikto v kráľovstve, kto by úbohému dievčaťu pomohol.
V tom čase sa však hrdina Perseus vracal z nebezpečnej cesty, na ktorej po ťažkom boji usmrtil Gorgonu Medúzu a jej smrtiacu hlavu niesol Polydektovi, kráľovi na ostrove Serifos. Perseus mal pri sebe dary bohov, ktoré mu pomáhali – okrídlené črievice, prilba neviditeľnosti a kúzelný meč. Na svojej púti sa ale dostal aj na samý okraj vtedy známeho sveta, do Etiópie. Keď sa z výšky spúšťal na pobrežie, zazrel nahú dievčinu prikovanú ku skale. Pristál pri nej a dozvedel sa kto je a prečo ju postihol tento osud. Neďaleko úzkostne sledovali svoju dcéru kráľovskí rodičia. Perseus s nimi prehovoril a uzavreli dohodu, že ak Andromedu oslobodí, ona sa stane jeho manželkou. Rodičia a Andromeda s radosťou súhlasili a Perseus vybojoval s obludou dlhý a ťažký zápas, ktorý sa nakoniec skončil víťazstvom Persea a Andromeda bola voľná.
V paláci sa čoskoro nato konala kráľovská svadba. Do hodovnej siene však vtrhol kráľov brat Fineus, ktorý bol Andromedin snúbenec. Kým Andromede hrozilo nebezpečenstvo, ustúpil do ústrania a nechal ju svojmu osudu, ale teraz sa domáhal svojich pôvodných práv a prišiel s veľkou družinou vojakov, aby Persea odstránili.
Došlo k boju, v ktorom sa Perseus presile statočne postavil. Keďže svadobčania nemali zbrane a on sám toľkých protivníkov zdolať nemohol, vytiahol teda z kapsy Medúzinu hlavu a obrátil ju smerom k Fineovi a jeho vojakom. Tí sa následne jeden po druhom začali meniť na kameň.
Novomanželia potom odišli na ostrov Serifos, kde žila Perseova matka Danaé a potom prišli do Argu, kde sa Perseus stal kráľom.
Po smrti sa z rozhodnutia bohov Kasiopeja aj s manželom Kéfeom a tiež Perseus a Andromeda dostali na nebo, kde dodnes žiaria ako jasné súhvezdia v Mliečnej dráhe.